Helikoīdejas

Helikoīdejas (Helicoidei) ir gliemežu klases infrakārta, kas iekļauj sevī sauszemes gliemežus. 2006. gadā britu zoologi Kristofers Veids, Pīters Mordans un Freds Naggs, analizējot rDNS molekulāro filoģenētiku, konstatēja Sagdidae dzimtas radniecību ar Helicoidea virsdzimtu, un tā rezultātā un tika izveidota t.s. helikoīdā klada ("Helicoid Clade"). 2017. gadā starptautiska speciālistu grupa, pārstrādājot gliemežu klasifikāciju, uz helikoīdās kladas pamata izveidoja helikoīdeju infrakārtu. Infrakārta piedēvēta franču izcelsmes amerikāņu zoologam Konstantīnam Rafineskam, kurš 1815. gadā izveidoja Helicinia dzimtu. Šīs infrakārtas pārstāvji ir plaši izplatīti pa visu pasauli, ieskaitot Latviju. Ģeohronoloģiski helikoīdejas ir zināmas no vēlā krīta perioda līdz mūsdienām.

 Sistemātika 
Helikoīdeju infrakārtā ir iekļautas šādas virsdzimtas un tajās ietilpsošās dzimtasMolluscaBase:
 infrakārta: Helicoidei Rafinesque, 1815
 virsdzimta: Helicoidea Swainson, 1840
 dzimta: Camaenidae Pilsbry, 1895
 dzimta: Canariellidae Schileyko, 1991
 dzimta: Cepolidae Ihering, 1909
 dzimta: Elonidae E. Gittenberger, 1977
 dzimta: Epiphragmophoridae Hoffmann, 1928
 dzimta: Geomitridae C.R. Boettger, 1909
 dzimta: Helicidae Rafinesque, 1815
 dzimta: Helicodontidae Kobelt, 1904
 dzimta: Hygromiidae Tryon, 1866
 dzimta: Labyrinthidae Borrero, Sei, D. G. Robinson & Rosenberg, 2017
 dzimta: Laxecostula Harzhauser & Neubauer, 2020 †
 dzimta: Pleurodontidae Ihering, 1912
 dzimta: Polygyridae Pilsbry, 1895
 dzimta: Sphincterochilidae Zilch, 1960 (1886)
 dzimta: Thysanophoridae Pilsbry, 1926
 dzimta: Trichodiscinidae H. Nordsieck, 1987
 dzimta: Trissexodontidae H. Nordsieck, 1987
 dzimta: Xanthonychidae Strebel & Pfeffer, 1880
 virsdzimta: Sagdoidea Pilsbry, 1895
 dzimta: Sagdidae Pilsbry, 1895
 dzimta: Solaropsidae H. Nordsieck, 1986
 dzimta: Zachrysiidae D.G. Robinson, Sei & Rosenberg, 2017

(†) — izmirušu organismu grupa.

 Atsauces 

Kategorija:Gliemeži